Miryam Shomrat

Miryam Shomrat (født 19. april 1942 i Tel Aviv)«Sikker som Israel». Dagsavisen (29. juli 2006) er en israelsk diplomat. Hun har vært Israels ambassadør til Norge og Island fra 2005 til 2008.

Shomrats familie ble rammet av holocaust. Besteforeldrene forsvant i tyske konsentrasjonsleirer, mens faren satt i Buchenwald og slapp bare ut på betingelse av at han forlot Tyskland.

Shomrat studerte kunst og arkitektur ved kunstakademiet Bezalel i Jerusalem. I 1965 gikk hun inn i utenrikstjenesten, og ble utplassert i Bonn sammen med sin ektemann, som også var diplomat. Senere ble Shomrat stasjonert i Bern, Haag og Berlin (DDR). Hun har også arbeidet ved Europa-desken i det israelske utenriksdepartementet og som protokollsjef, og var Israels ambassadør i Helsingfors i tre år frem til august 2003. 
Som ambassadør i Norge gjorde Shomrat seg bemerket i 2006 ved å gå offentlig ut med kritikk av kongehuset for ikke å støtte jødenes sak- Norske   jøder vil ha støtte fra Kongen Aftenposten (26. september 2006)  
Denne kritikken ble sterkt imøtegått, ikke minst fra det jødiske miljøet selv.– Israels ambassadør sier unnskyld Aftenposten (26. september 2006) 

 Referanser 

Kategori:Israelske diplomater
Kategori:Israelske ambassadører
Kategori:Israels ambassadører til Norge
Kategori:Israels ambassadører til Island
Kategori:Israels ambassadører til Finland
Kategori:Israel og Norge
Kategori:Personer fra Tel Aviv